Fróðlegt var fyrir Colton að fara til Kimmel . Þættirnir The Bachelor njóta sífellt meiri vinsælda um heim allan og sérstaklega í Bandaríkjunum . Framundan er 23. þáttaröðin af þáttunum vinsælu þar sem fjölmargar konu keppa um hjarta eins piparsveins . Nú er búið að tilkynna næsta piparsveininn . Næsti piparsveinn heitir Colton Underwood og hefur hann heldur betur komið við sögu áður í þáttunum . Hann barðist um hjarta Beccu Kufrin í síðustu þáttaröð af The Bachelorette og var hann með síðustu mönnum sem féllu úr leik . Í þeirri seríu kom í ljós að Colton er hreinn sveinn og opnaði hann sig um það fyrir bandarísku þjóðinni . Hér að neðan má sjá atriðið þegar Colton tilkynntu Beccu fréttirnar og viðbrögð hennar sem voru vægast sagt einkennileg . Á dögunum settist spjallþáttastjórnandinn Jimmy Kimmel niður með Colton og fræddi kappann vel og vandlega um kynlíf og hvernig það ætti að ganga fyrir sig . Í því samtali kom aftur á móti í ljós að Colton hefur komist í „ þriðju höfn “ og því ekki alveg óreyndur . Hér að neðan má sjá hvernig samtalið gekk fyrir sig en Colton er 26 ára .